ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О БУЏЕТСКОМ СИСТЕМУ

Члан 1.

У Закону о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др. закон, 103/15, 99/16, 113/17, 95/18, 31/19, 72/19, 149/20, 118/21, 118/21-др. закон и 138/22), у члану 27к став 1. речи: „до 31. децембра 2023. године” замењују се речима: „до 31. децембра 2026. године”.

Члан 2.

У члану 56. додаје се став 5, који гласи:

„Одредбе овог члана сходно се примењују на кориснике средстава организација за обавезно социјално осигурање.”

Члан 3.

Назив изнад члана 60. мења се и гласи:

„Повраћај више или погрешно наплаћених јавних прихода и примања државе”.

У члану 60. став 1. речи: „тач. (1)-(5) овог закона” замењују се речима: „тач. 1)-5) овог закона или примања из члана 14. став. 2. тач. 1)-3) овог закона”.

У ставу 2. после речи: „Повраћај прихода” додају се речи: „или примања”.

У ставу 3. после речи: „тог прихода” додају се запета и речи: „односно примања”.

После става 3. додаје се нови став 4, који гласи:

„Сагласно одредбама ст. 1-3. овог члана врши се повраћај више или погрешно наплаћених прихода или примања из става 1. овог члана од обвезника путем Портала еУправе, а који су распоређени на уплатне рачуне јавних прихода.”

Досадашњи став 4. постаје став 5.

Досадашњи став 5, који постаје став 6, мења се и гласи:

„Управа за трезор извршава повраћај прихода или примања из става 1. овог члана на основу решења, односно другог акта за повраћај.”

Додаје се став 7, који гласи:

„Министар прописује рокове, као и начин и поступак за повраћај више или погрешно наплаћених јавних прихода и примања из става 1. овог члана.”

Члан 4.

У члану 93. тачка 9) алинеја четрнаеста после речи: „прихода” додају се речи: „или примања државе”.

Члан 5.

У члану 93б ст. 2, 5. и 6. бришу се.

Досадашњи ст. 3. и 4. постају ст. 2. и 3.

Члан 6.

У члану 16. Закона о изменама и допунама Закона о буџетском систему („Службени гласник РС”, бр. 103/15, 72/19 и 149/20), речи: „за 2024. годину” замењују се речима: „за 2025. годину”.

Члан 7.

У члану 19. Закона о изменама и допунама Закона о буџетском систему („Службени гласник РС”, број 138/22), додаје се став 2, који гласи:

„Министар утврђује методологију за ефикaсну и доследну примену фискалних правила из члана 6. овог закона и ближе уређује поступак и динамику постепеног укључивања ентитета из става 1. овог члана у обухват сектора државе, на основу посебне методологије секторске класификације, коју је утврдио Републички завод за статистику, у складу са споразумом закљученим између тог завода, Народне банке Србије и Министарства финансија.”

Члан 8.

У члану 21. Закона о изменама и допунама Закона о буџетском систему („Службени гласник РС”, бр. 95/18, 72/19, 149/20, 118/21 и 138/22), речи: „за 2024. годину” замењују се речима: „за 2025. годину”.

Члан 9.

У члану 43. став 2. Закона о изменама и допунама Закона о буџетском систему („Службени гласник РСˮ, бр. 73/10, 93/12, 142/14, 103/15, 99/16, 113/17 и 72/19), речи: „за 2023. годину” замењују се речима: „за 2024. годину”.

Члан 10.

Овај закон ступа на снагу наредног дана од дана објављивања у „Службеном гласнику Републике Србије”.